แม่น้ำปิโชน

แม่น้ำปิโชน (,  Pīšōn; กรีกคอยนี: Φισών Phisṓn) เป็นหนึ่งในสี่แม่น้ำที่ถูกกล่าวถึงในหนังสือปฐมกาลของคัมภีร์ไบเบิล ร่วมกับแม่น้ำไทกริส (ฮิดเดเคล), ยูเฟรติส (เปอรัต) และกิโฮน ความในหนังสือปฐมกาลระบุว่ามีแม่น้ำต้นสายไหลออกจากเอเดนมารดสวนเอเดน และจากสวนเอเดนไหลแยกออกมาเป็นแม่น้ำ 4 สายปฐมกาล 2:10 แม่น้ำปิโชนถูกบรรยายว่า "เป็นแม่น้ำที่ไหลรอบแผ่นดินฮาวิลาห์ทั้งหมด ที่มีแร่ทองคำ ทองคำที่บริเวณนั้นเป็นทองคำเนื้อดี และมียางไม้ตะคร้ำและโมรา"ปฐมกาล 2:11

 การระบุที่ตั้ง 
แม่น้ำปิโชนไม่เคยถูกระบุที่ตั้งได้อย่างชัดเจน ต่างจากแม่น้ำไทกริสและยูเฟรติส มีการกล่าวถึงแม่น้ำปิโชนอย่างสั้น ๆ พร้อมกับแม่น้ำไทกริสในหนังสือบุตรสิรา (24:25/35) แต่การอ้างถึงนี้ไม่ได้ให้รายละเอียดเพิ่มเติมเกี่ยวกับที่ตั้งของแม่น้ำ ฟลาวิอุส โยเซพุส นักประวัติศาสตร์ชาวยิว-โรมันระบุในช่วงต้นของหนังสือ ยุคโบราณของชาวยิว (คริสต์ศตวรรษที่ 1) ว่าแม่น้ำปิโชนคือแม่น้ำคงคา ราชี รับบีชาวฝรั่งเศสในยุคกลางระบุว่าแม่น้ำปิโชนคือแม่น้ำไนล์

 อ้างอิง 

หมวดหมู่:สวนเอเดน
หมวดหมู่:สถานที่ในโทราห์
ปิโชน
ปิโชน
หมวดหมู่:แม่น้ำคงคา
หมวดหมู่:แม่น้ำไนล์